**Juhatuse 11. mai 2021 koosoleku PROTOKOLL**

Kell 14 -16.30 virtuaalselt MS Teamsis

**Koosolekut juhatas:**Märt Viileberg

**Protokollis**: Märt Viileberg

**Osavõtjad:** Juhatuse liikmed Janek Sulev, Argo Stallmeister, Mart Aguraiuja, Jevgeni Lištšina, Krister Peetmaa ja Märt Viileberg

Kutsutud: -

Puudusid: Kristo Reinhold,

**Koosoleku päevakord:**

1. Päevakorra kinnitamine

2. Eelmise koosoleku protokolli kinnitamine

3. Tegevjuhi ülevaade eelmisest koosolekust möödunud tegevusest

4. EETELi arenduskonverentsi ja üldkoosoleku korraldamine 27. mail

5. Elektriprojekteerimise alase EVS muutmisettepaneku arutelu

6. Sisetööde toimkonna kujundamine hooneelektrike toimkonnaks

7. Muudatuse liikmeskonnas

8. EETELi „Kiireim kart“ võistluse korraldamine

**Koosoleku käik:**

1. **Koosoleku päevakorra kinnitamine**

Päevakord kinnitati.

1. **Eelmise juhatuse koosoleku protokolli kinnitamine**

Protokoll kinnitati.

**3.Tegevjuhi ülevaade eelmisest koosolekust möödunud tegevusest**

**•** Ülevaade ETIM International peakoosolekust, kus kinnitati käesoleva aasta eelarve ja sellest tulenev liikmemaks, mis on EETELi ETIM grupi poolt ka juba tasutud.

• Ülevaade elektrike kutsekompetentsi uuendamise arengutest, sh

* EETELi ja EEESi elektrikute kutsekompetentsi tõendamise alaste töörühmade ühise 16. aprilli 2021 Microsoft Teams veebikoosoleku MEMO. Järgmine koosolek toimub 14. mail 2021.
* EETELi kiri 10.05.2021 TTJA Tehnikaosakonna juhataja Ingrid Teinemaale, milles vastasime TTJA poolt esitatud küsimustele ja märkustele ning sõnastasime uuesti kolm ettepanekut SeOS rakendusmääruse nr 88 muutmiseks.

**Informatsioon võeti teadmiseks**

**4. EETELi aastaaruande ja audiitori arvamuse kinnitamine üldkoosolekule esitamine**

Tegevjuht tegi ettepaneku, et 27. mail 2021 toimuvat üldkoosolekut juhatab juhatuse esimees, kes annab lühiülevaate 2020. aasta tegevusaruandest. Tegevjuht annab lühiülevaate eelarve täitmisest ja tegevusest käesoleval aastal ning tutvustab audiitori otsust: Meie arvates kajastab kaasnev raamatupidamise aastaaruanne kõigis olulistes osades õiglaselt mittetulundusühingu finantsseisundit seisuga 31.12.2020 ning sellel kuupäeval lõppenud aasta finantstulemust ja rahavoogusid kooskõlas Eesti finantsaruandluse standardiga.

Juhatuse liikmed tõdesid, et majandusaasta 2020 eelarve täitmine on kulgenud kinnitatud eelarvest paremini eeskätt kutseandmise osakonna ja tegevjuhatuse poolt tulude suurendamise ning kulude kokkuhoiu tulemusena. Majandusaasta tulemiks kujunes 26 194 eurot.

Tegevjuht edastas kutseandmise osakonna juht Urmas Leitmäe ettepaneku kutsekomisjoni liikmete hea töö eest premeerimiseks summas 1000 € ja tegi ettepaneku Urmas Leitmäe premeerimiseks kuupalga ulatuses.

**Otsustati** premeerida kutsekomisjoni liikmeid summas 1000 eurot ning kutseandmise osakonna juhti ja liidu tegevjuhti nende kuupalkade ulatuses. Märt Viileberg otsustamisel ei osalenud.

**5. EETELi arenduskonverentsi ja üldkoosoleku korraldamine 27. mail 2021**

Tegevjuht andis ülevaate nende sündmuste ettevalmistamisest, mis toimuvad Mall of Tallinn T1 asuvas Videal Production stuudios suurusega 508 m2. Kasutataval Worksup platvormil on tegevus jälgitav kohapeal ja veebis ning järele vaadatav ühe aasta jooksul veebis. Hoone maa-aluses parklas on piiramatu ajaga suur parkla.

Valitsuse 11. mai otsusega on lubatud alates 24. maist siseruumides kogunemised 50 % ruumitäitumuse piiranguga. Antud juhul osalejate limiit 254 inimest. Kogemuslikult piirdub osalejate ja esinejate arv ca 50ga. Kõigil tulijatel mõõdetakse keha temperatuuri, pakutakse käte desinfitseerimist ja jagatakse maske.

**Konverentsi päevakord:**

13.00 kogunemine ja suupisted Carmen Cateringilt

13.30 Konverentsi avamine – moderaator Märt Viileberg . Alustuseks lühike innovatsiooni teemaline sketš

13.40 EETELi liikmete ja teadlaste koostöövõimalused – EETELi arendusnõunik Katre Eljas

13.55 Töötajate elektrooniline registreerimine ehitusobjektidel – Maksu- ja tolliameti projektijuht Siim Tamm. Sissejuhatuseks lühike ümbrikupalga teemaline sketš

14.25 Kutsesüsteemi uuendused – Kutsekoja koordinaator Salome Virkus. Sissejuhatuseks lühike saamatu elektriku teemaline sketš

14.55 Elektrike kutsekompetentsi tõendamise uuendamine – paneeldiskussioon, moderaator Heikki Sal Saller. Osalejad lepitakse kokku EEES ja EETELi töögruppide ühisel koosolekul 14. mail.

15.40 Konverentsi lõpetamine, kohvipaus ja üldkoosolekule registreerimine

16.00 **Üldkoosolek päevakorraga:**

• Asutajaliikmetele EETELi vimplite üleandmine - 10 tk.

• Ülevaade EETELi tegevusest 2020 ja eesmärkidest 2021– juhatuse esimees

• Ülevaade EETELi majandustegevusest 2020 ja audiitori otsuse tutvustus - tegevjuht

• EETELi aastaaruande 2020 kinnitamine

16. 40 Koosoleku lõpetamine ja vaba suhtlus kuni 17.00

**6. Elektriprojekteerimise alase EVS 932: 2017 muutmisettepaneku arutelu**

EETELi projekteerijate toimkonna juht Argo Stallmeister tutvustas toimkonna liikmete poolt standardist välja toodud põhilisemaid muutmist vajavad tähelepanekuid. Toimus arutelu.

**Otsustati** esitatud tähelepanekud heaks kiita, mida süstematiseerides kujundatakse välja ettepanekud standardi muutmiseks.

**7. Sisetööde toimkonna kujundamine hooneelektrike toimkonnaks**

Sisetööde toimkonna juht Krister Peetmaa informeeris, et toimkonnas on arutelu käimas ja esialgseid tulemusi tutvustab ta juhatuse juunikuu koosolekul.

**Informatsioon võeti teadmiseks.**

**8. Muudatused liikmeskonnas**

Tegevjuht informeeris, et on laekunud liikmeks astumise avaldus Instwork OÜ-lt (lisatud). Kohapeal andsid oma soovitused Jevgeni Lištšina Pluvo Eesti OÜ poolt ja Krister Peetmaa E-Service AS poolt.

**Otsustati** võtta Instwork OÜ liidu liikmeks, millega liikmete arvuks on 111.

**9. EETELi „Kiireim kart“ võistluse korraldamine**

Krister Peetmaa tegi ettepaneku korraldada võistlus Lange motospordi keskuses Tartu lähedal Ülenurmel 11. juunil 2021.

**Otsustati** ettepanek heaks kiita ja võistlus korraldada.

**Järgmine juhatuse koosolek toimub 8. juunil 2021 kell 14-17 vastavalt viirusest tingitud kujunevale olukorrale.**

Koosoleku juhataja ja protokollija Märt Viileberg